ช่วยสรุปบทความ  Bitcoin VS ทองคำ ใครจะอยู่ใครจะไปกันแน่
สมมุติว่าเรากับเพื่อนสนิทของเรามีเงินลงทุนคนละ 1,000,000 บาท และมีความสนใจที่จะลงทุนในสินทรัพย์ที่แตกต่างกัน เราต้องการลงทุนในสินทรัพย์ดิจิทัลส่วนเพื่อนของเราเชื่อมั่นในการถือครองทองคำที่ได้ชื่อว่าเป็นสินทรัพย์ปลอดภัยในโลกการเงินการลงทุน เรากับเพื่อนจึงตัดสินใจลงทุนในสินทรัพย์ที่เราเชื่อมั่นแล้วค่อยมาวัดผลลัพธ์ของการลงทุนกันว่าใครกันแน่ที่จะเป็นผู้ชนะ โดยมีสมมุติฐานดังนี้ครับ
เงินลงทุนเริ่มต้น 1,000,000 บาท

ช่วงเวลาที่เริ่มต้นลงทุนคือ มกราคม 2019 – กรกฏาคม 2020
ใช้กลยุทธ์ Buy and Hold หรือซื้อแล้วถือยาว ไม่มีซื้อเพิ่มหรือขายออกระหว่างทาง

เมื่อนำเงินลงทุน ซื้อและถือทองคำตั้งแต่เดือนมกราคม 2019 ไปจนถึงปัจจุบัน เป็นเวลา 1 ปีกับ 7 เดือนโดยประมาณ เงิน 1,000,000 บาท จะกลายเป็น 1,450,000 บาท ถือเป็นผลตอบแทนทั้งสิ้นประมาณ 45 % โดยที่ในระหว่างทางที่ถือทองคำอยู่นั้น มีบางช่วงเวลาที่เงินลงทุนติดลบไป 1.5 % หรือลดลงไปแค่ 15,000 บาท แต่หากนับจากจุดสูงสุดที่ Portfolio ของเราเคยวิ่งไปถึงแล้วปรับตัวลดลงมาเยอะที่สุด หรือ Max Drawdown นั้นจะเท่ากับ – 15 % หากเราเปิดดู Portfolio ในช่วงเดือนกลางเดือนกรกฎาคม 2020 เราจะมีเงินในพอร์ตถึง 1,450,000 บาท

ในกรณีของการซื้อและถือ Bitcoin ตั้งแต่เดือนมกราคม 2019 ไปจนถึงปัจจุบัน เป็นเวลา 1 ปีกับ 7 เดือนเช่นกัน เงิน 1,000,000 บาท จะกลายเป็น 2,450,000 ถือเป็นผลตอบแทน 145 % โดยที่ในระหว่างทางที่ถือ Bitcoin อยู่นั้น มีบางช่วงเวลาที่เงินลงทุนติดลบไป 13 % หรือกว่า 130,000 บาท แต่หากนับจากจุดสูงสุดที่ Portfolio ของเราเคยวิ่งไปถึงแล้วปรับตัวลดลงมาต่ำสุด หรือ Max Drawdown นั้นจะเท่ากับ -70 % ถ้าหากเราเปิดดู Portfolio ในช่วงเดือน พค 2019 เราจะมีเงินในพอร์ตถึง 3,300,000 บาท 

พวกเราเห็นถึงความแตกต่างใน Price Movement ของ Gold กับ Bitcoin หรือไม่ครับ หากมองแค่ผิวเผินด้วยเงินลงทุนก้อนเดียวกันหากเลือกกลยุทธ์ Buy and Hold ใน Bitcoin ผลลัพธ์ที่ได้จะดีมากกว่าการลงทุนในทองคำอย่างแน่นอน แต่สิ่งที่เกิดขึ้นที่อยากจะชี้ชัดก็คือ ความผันผวนหรือ Volatility ของ Bitcoin นั้นสูงกว่า Gold อย่างเห็นได้ชัด สำหรับประเด็นของปัจจัยพื้นฐานหรือ Fundamental Factors ของทุกสินทรัพย์ที่เราเลือกลงทุนนั้นควรศึกษาให้เข้าใจอย่างถ่องแท้เพราะปัจจัยพื้นฐานของมันคือตัวที่ขับเคลื่อนราคาในอนาคตว่าควรไปต่อหรือไม่และไปไกลแค่ไหน แต่ทักษะที่อยากให้นักลงทุนทุกคนศึกษาเพิ่มเติมก็คือเรื่อง Technical Analysis เพื่อดูจังหวะเวลาในการเข้าซื้อ ถือครอง หรือขายทำกำไรออกมาเมื่อแนวโน้มของราคาเริ่มอ่อนตัวลง ซึ่งมันจะทำให้ Portfolio ของเราไม่ต้องทนรับกับความผันผวนในระหว่างทางที่อาจจะต้องเจอ ลองคิดตามดูนะครับ ถ้าเป็นตัวเราเองเราจะทนรับการเหวี่ยงของเงินลงทุนได้มากขนาดนั้นเลยเหรอ สิ่งที่เกิดขึ้นจริงจากประสบการณ์ของผมที่คลุกคลีกับนักลงทุนเป็นจำนวนมาก คือพวกเรามักจะสติแตกและล้มเลิกแผนการทุกอย่างที่วางไว้ สุดท้ายก็ต้องรับกับความเสียหายที่เกิดขึ้นและเดินออกจากตลาดไป
ฉะนั้นจึงอยากเชิญชวนทุกคนให้หันมาสนใจและให้ความสำคัญกับเรื่องของ “จังหวะเวลา” ในการลงทุน ซึ่งมันจะทำให้เราสามารถควบคุมความเสี่ยงของ Portfolio ไม่ให้ขาดทุนเกินที่เราออกแบบไว้เพราะเราคงควบคุมความผันผวนของสินทรัพย์ดิจิทัลทั้งหมดไม่ได้หรอกครับแต่สิ่งที่เราสามารถทำได้ก็คือการควบคุมสติ ควบคุมความเสี่ยง และควบคุมตัวเองให้ปฎิบัติตามแผนการที่วางเอาไว้ตลอดการลงทุนครับ
มีเงินลงทุนคนละ 1,000,000 บาท และเลือกลงทุนในสินทรัพย์ที่แตกต่างกัน ระหว่างทองคำและ Bitcoin  โดยใช้กลยุทธ์ Buy and Hold โดยไม่มีการซื้อขายระหว่างทาง

เวลา 1 ปี 7 เดือน การลงทุนในทองคำมีผลตอบแทนประมาณ 45% ซึ่งมี Max Drawdown ที่ -15% ใน และมีมูลค่า Portfolio ที่สูงสุดถึง 1,450,000 บาท

การลงทุนใน Bitcoin มีผลตอบแทนประมาณ 145% แต่มี Max Drawdown ที่ -70% และมูลค่า Portfolio ที่สูงสุดถึง 3,300,000 บาท

การลงทุนใน Bitcoin ดูเหมาะสมมากกว่าทองคำในทางผลตอบแทน แต่มีความผันผวนสูงมาก การศึกษาปัจจัยพื้นฐานของทรัพย์สินที่ลงทุนเป็นสิ่งสำคัญ และการนำ Technical Analysis มาใช้เพื่อวิเคราะห์จุดเข้า-ออกทำให้มีโอกาสลดความผันผวนและเสี่ยงในการลงทุน ความสามารถในการทนรับความเสี่ยงเป็นปัจจัยสำคัญในการลงทุน
ข่าวเศรษฐกิจและการเงิน,ตลาดการเงิน & ผลิตภัณฑ์และบริการทางการเงิน,เทคโนโลยีทางการเงิน & การเงินดิจิทัล